A Comunicación

- A Comunicación
- 1. Introdución
- 2. Secuencia de contidos e actividades en lingua galega
  - Comunicación oral
    - 2.1 Características da lingua oral (aspectos teóricos)
    - 2.2 Minas de San Finx
    - 2.3 Manuel Rivas no Culturgal 2008
  - Comunicación escrita
    - 2.4 Ideas principais e secundarias (aspectos teóricos)
    - 2.5 A galería
    - 2.6 O preservativo, a RU486
    - 2.7 Normas para unha boa convivencia
    - 2.8 Fuga de cerebros
    - 2.9 A bala
    - 2.10 A creación dun texto
  - Coñecemento da lingua
    - 2.11 Normas ortográficas: a puntuación (aspectos teóricos)
    - 2.12 Falamos pero non conversamos
  - Lingua e sociedade
    - 2.13 A diversidade lingüística no mundo e en España (aspectos teóricos)
    - 2.14 A situación lingüística en Galicia (aspectos teóricos)
  - Educación literaria
    - 2.15 Os xéneros literarios clásicos (aspectos teóricos)
    - 2.16 Bendito sexa o ano, o mes, o día
    - 2.17 O vello que quería ver o tren
    - 2.18 O avaro
    - 2.19 Elementos da narración (aspectos teóricos)
    - 2.20 O sol do verán
- 3. Secuencia de contenidos y actividades en lengua castellana
  - Conocimiento de la lengua
    - 3.1 La comunicación: elementos y funciones (aspectos teóricos)
    - 3.2 Las clases de palabras o categorías gramaticales (aspectos teóricos)
    - 3.3 Normas ortográficas en castellano (aspectos teóricos)
    - 3.4 Estúpidos hombres blancos
  - Comunicación escrita
    - 3.5 La llegada
    - 3.6 El viajero
  - Educación literaria
    - 3.7 Poema XX. Puedo escribir los versos
    - 3.8 El Portillo de las Ánimas
    - 3.9 El sí de las niñas
    - 3.10 Los girasoles ciegos
- 4. Resumo de contidos
  - 4.1 Contidos en lingua galega
  - 4.2 Contenidos en lengua castellana
- 5. Exercicios de autoavaliación
- 6. Solucionarios
  - 6.1 Solucións das actividades en lingua galega
  - 6.2 Soluciones de las actividades en lengua castellana
  - 6.3 Solucións dos exercicios de autoavaliación
- 7. Bibliografía e recursos

« Anterior | Siguiente »

# 2.9 A bala

## Actividade de lectura

Que balazo! E xusto ás miñas costas! Crucei voando un corredor estreito e atopeime sobre o campo de batalla. Relucín ao sol –é que son de bronce.

Tíñao claro: debía voar sempre para adiante e por iso non podía desviarme. Era xusto na primavera e o aire era bárbaro… A unha colega miña disparárona á chuvia. E de que mala gana foi! Pero o destino éche así. O meu destino tiña un caso gris na cabeza. Marcoume o rumbo e entón eu voei… O aire era bárbaro, ía sol… en fin, como para unha excursión.

E mentres voo entón, de súpeto, paso diante dun tipo… como diría eu… podería ser un "guaperas" pero xa había moito que non se afeitaba e estaba todo cheo de po. Algo en min empezou a dicir: rapaza, ese era o teu. E agora que? Volvo? Non son un búmerang. Seguín a voar.

Que aire máis bárbaro facía… só que eu seguía a pensar naquel –xa sabedes, o "guaperas"- Que pena que non se afeitara!... Pero a ese deixeino atrás. Ao mellor outra conseguiuno. Como se me pasou isto pola cabeza, empecei a ter celos. Algo arrastrábame cara a ese tipo tan xeitoso e poeirento. Sabedes?, era terrible. De súpeto empecei a sentir que era el. E que tal vez outra o conseguira. Repetinme inutilmente que seguro que outro había de estar a agardar por min… Non agardaba!

Nese momento voaba ao lado dun piñeiral e caín na conta de que estaba perdida. Xa sabedes, cando unha bala se perde, simplemente perde o tren da súa vida.

E nisto, detrás da fraga remolcaran unha especie de carro e, por riba del, mantas e roupa… e, a carón do carro, cambaleaba un cativo. Decateime de que chegara a miña oportunidade. Xa estaba algo débil, pero reunín todas as miñas forzas para non quedar para vestir santos. Pero xa era tarde.

Tan só dei un croque contra unha ola de folla de lata que estaba atada ao carro e desvanecinme; xusto aos pés daquel rapaciño. Entón el recolleume torpemente do chan e sorriu. Aínda estaba morna….

Suchý Jiří, Cen contos ou sexa, un plan incumprido, Instituto de idiomas da USC, Santiago de Compostela, 2000 (adaptado)

Actividades propostas

S8. Lea o texto seguinte (A bala) e escriba o seu contido fundamental.

- Indique quen conta os feitos que acontecen no texto e que persoa emprega. Que sentimentos ten? Localice a expresión coa que se dirixe a nós, os lectores.
- Malia tratarse dun texto escrito, presenta algunha característica da lingua oral. Indíqueas e poña exemplos do texto.

S8.

Quen conta os feitos e en que persoa? Que sentimentos ten? Expresión coa que se dirixe aos lectores.

O texto relátanos a traxectoria dunha bala de bronce na busca dunha vítima onde aloxarse. No percorrido “namórase dun rapaz pero, entretida cos seus pensamentos, perde o rumbo e cae, xa sen forzas, contra unha ola de lata que estaba nun carro. Un rapaciño recóllea do cha. A bala, que é a protagonista, conta os feitos en primeira persoa. Síntese atraída por un “tipo” que se estivera afeitado e limpo podería ser un “guaperas”; ela perde a oportunidade ao pasar de largo e entón sinte celos de que outra bala alcanzara a aquel rapaz. É unha bala personificada, porque sinte e pensa como unha muller namorada. A expresión que emprega para dirixirse aos lectores é: Xa sabedes; Sabedes?..

- Característica da lingua oral, con exemplos do texto.

  Características da lingua oral: frases interrogativas e exclamativas que proporcionan ao texto maior expresividade: Que balazo!; E xusto ás miñas costas!; E agora que?; Volvo?; Non agardaba!.Oracións inacabadas, marcadas polos puntos suspensivos: ía sol… en fin; había de estar a agardar por min…; Aínda estaba morna… ;palabras coloquiais: tipo, guaperas; frases feitas: perde o tren da súa vida; quedar para vestir santos.

« Anterior | Siguiente »

Obra colocada bajo licencia Creative Commons Attribution Non-commercial Share Alike 3.0 License