A Comunicación

- A Comunicación
- 1. Introdución
- 2. Secuencia de contidos e actividades en lingua galega
  - Comunicación oral
    - 2.1 Características da lingua oral (aspectos teóricos)
    - 2.2 Minas de San Finx
    - 2.3 Manuel Rivas no Culturgal 2008
  - Comunicación escrita
    - 2.4 Ideas principais e secundarias (aspectos teóricos)
    - 2.5 A galería
    - 2.6 O preservativo, a RU486
    - 2.7 Normas para unha boa convivencia
    - 2.8 Fuga de cerebros
    - 2.9 A bala
    - 2.10 A creación dun texto
  - Coñecemento da lingua
    - 2.11 Normas ortográficas: a puntuación (aspectos teóricos)
    - 2.12 Falamos pero non conversamos
  - Lingua e sociedade
    - 2.13 A diversidade lingüística no mundo e en España (aspectos teóricos)
    - 2.14 A situación lingüística en Galicia (aspectos teóricos)
  - Educación literaria
    - 2.15 Os xéneros literarios clásicos (aspectos teóricos)
    - 2.16 Bendito sexa o ano, o mes, o día
    - 2.17 O vello que quería ver o tren
    - 2.18 O avaro
    - 2.19 Elementos da narración (aspectos teóricos)
    - 2.20 O sol do verán
- 3. Secuencia de contenidos y actividades en lengua castellana
  - Conocimiento de la lengua
    - 3.1 La comunicación: elementos y funciones (aspectos teóricos)
    - 3.2 Las clases de palabras o categorías gramaticales (aspectos teóricos)
    - 3.3 Normas ortográficas en castellano (aspectos teóricos)
    - 3.4 Estúpidos hombres blancos
  - Comunicación escrita
    - 3.5 La llegada
    - 3.6 El viajero
  - Educación literaria
    - 3.7 Poema XX. Puedo escribir los versos
    - 3.8 El Portillo de las Ánimas
    - 3.9 El sí de las niñas
    - 3.10 Los girasoles ciegos
- 4. Resumo de contidos
  - 4.1 Contidos en lingua galega
  - 4.2 Contenidos en lengua castellana
- 5. Exercicios de autoavaliación
- 6. Solucionarios
  - 6.1 Solucións das actividades en lingua galega
  - 6.2 Soluciones de las actividades en lengua castellana
  - 6.3 Solucións dos exercicios de autoavaliación
- 7. Bibliografía e recursos

« Anterior | Siguiente »

# 2.19 Elementos da narración (aspectos teóricos)

Algúns dos elementos esenciais da narración literaria son:

- Narrador: a voz que conta a historia, quen fala. Podemos atoparnos con diferentes tipos de narrador:

– Protagonista: cando o relato se narra en primeira persoa e ademais protagoniza os feitos que conta.

– Testemuña: cando o relato se narra, polo xeral, en primeira persoa. O narrador é testemuña dos feitos relatados.

– Omnisciente: cando o relato se narra en terceira persoa. O narrador sitúase fóra da historia e refírese á mesma de forma omnisciente, coma un deus que o sabe todo sobre os personaxes do relato.

– Observador: cando o relato se narra en terceira persoa. O narrador sitúase fóra da historia pero limítase a describir as accións dos personaxes sen en ningún momento ser coñecedor dos seus pensamentos, emocións, etc.

– En segunda persoa: cando o relato se narra en segunda persoa. O narrador pódese dirixir ao protagonista da historia ou ben recorrer á estrutura epistolar.

- Acción: sucesos que acontecen e que uns son causa dos outros. A orde da acción estrutúrase da seguinte forma:

– Inicio: preséntanse os personaxes e establécese a acción que se vai desenvolver. Exponse tamén o marco espacial e temporal da historia.

– Nó: a situación exposta no inicio comeza a evolucionar. É dicir, desenvólvese o conflito no que se verán inmersos os personaxes.

– Desenlace: resólvese o conflito e danse por finalizados os sucesos que se presentaron no inicio.

- Personaxes: aqueles que protagonizan os sucesos. Ademais da clasificación de personaxes principais e secundarios, segundo a relevancia que teñan nos feitos narrados, existen dúas clases principais de personaxes no relato literario:

– Planos: son os definidos cunha mínima caracterización. Non sofren ningunha transformación ao longo da novela.

– Redondos ou modelados: son os definidos dunha forma complexa. Ofrécesenos unha caracterización chea de matices tanto sobre a súa psique, as súas emocións, relación con outros personaxes…

- Lugar: espazo no que transcorre a acción.
- Tempo: sucesión cronolóxica dos feitos. Nunha novela temos dous tempos:

– O do relatado: é o tempo da historia narrada (anos, días, horas…) no que se realiza a transformación do personaxe, nunha época concreta (Idade Media, século XIX…).

– O do discurso: é a organización narrativa da cronoloxía dos sucesos. Cando o tempo do discurso segue a mesma dirección que o tempo do relatado, o discurso é lineal.

« Anterior | Siguiente »

Obra colocada bajo licencia Creative Commons Attribution Non-commercial Share Alike 3.0 License